Bruvik

mini|Sørfjorden østover mot Bruvik. Brøknipa/Bruviknipa til venstre og Trengereid inn til høyre. 
Bruvik er et tettsted i Osterøy kommune i Vestland ved Sørfjorden, sydøst på Osterøya.

Bruvik var en egen herredskommune i tidsrommet 1870–1963, beliggende på begge sider av Veafjorden. Den ble opprettet ved delingen av Haus kommune 1. januar 1870, med et folketall på 2062. Kommunen lå med en noe større del på fastlandet øst for Veafjorden, og en noe mindre del på den østre delen av Osterøya. Bruvik opphørte som egen kommune 1. januar 1964 da Bruvikbygda på Osterøya gikk inn i nye Osterøy kommune, mens fastlandsdelen gikk inn i Vaksdal kommune. Bruvik hadde ved kommunesammenslutningen et folketall på 5673, hvorav 409 bodde på Osterøya og 5264 på fastlandet.

Fra Osterøybroen mellom Arna og Vaksdal, og inn til Bruvik med blant annet kai, nærbutikk, drivstoff (bensin og diesel) og kirke med kirkegård, er det en del fastboende. Lenger oppe i Bruvikdalen, ved og etter Bruviknipa (Brøknipa) er det mange hytter. Også videre innover landeveien mot Løtveit, Drageidet og Haganes er det mange hytter.   

Ulvsnesøy ligger ganske kort unna kaien i Bruvik, ute i fjorden mellom Vaksdal og Osterøy.  

Eksterne lenker
 Bruvik sin hjemmeside

Kategori:Tidligere kommuner i Hordaland
Kategori:Bosetninger i Osterøy
Kategori:Osterøys geografi
Kategori:Vaksdals geografi
Kategori:Norske kommuner etablert i 1870
Kategori:Kommuner opphørt i 1964